				|

		52014PC0318

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le bearta a fhéadfaidh an tAontas a dhéanamh i ndáil le héifeacht chomhcheangailte beart frithdhumpála nó frith-fhóirdheontais agus beart cosanta (códú) /* COM/2014/0318 final - 2014/0164 (COD) */

			   	MEABHRÁN MÍNIÚCHÁIN
1.           I gcomhthéacs Eoraip na ndaoine,
cuireann an Coimisiún an‑bhéim ar shimpliú agus ar shoiléiriú dhlí an
Aontais ionas go mbeidh sé níos soiléire agus níos so-aimsithe do na saoránaigh
agus, dá réir sin, go gcruthófar deiseanna nua dóibh agus seans chun úsáid a
bhaint as na cearta sonracha a bhronntar orthu .
              Ní féidir an aidhm sin a bhaint
amach fad is atá líon mór forálacha a leasaíodh roinnt uaireanta, agus leasuithe
suntasacha a bheith i gceist go minic, scaipthe anseo agus ansiúd, rud a
fhágann go mbíonn gá le cuardach a dhéanamh ar roinnt de na forálacha sin san
ionstraim bhunaidh agus ar roinnt eile acu in ionstraimí leasaitheacha níos
déanaí. Is gá, dá bhrí sin, mórobair thaighde a dhéanamh, i bhfoirm comparáide
idir cuid mhór ionstraimí éagsúla, chun na rialacha atá i bhfeidhm faoi láthair
a shainaithint.
              Ar an gcúis sin, tá gá freisin le
códú a dhéanamh ar rialacha a leasaíodh go minic má tá an dlí le bheith soiléir
agus trédhearcach.
2.           Chinn an Coimisiún, dá bhrí sin, ar
an 1 Aibreán 1987[1],
treoir a thabhairt dá fhoireann á rá gur cheart gach gníomh a chódú i
ndiaidh deich leasú ar a mhéad, agus cuireadh i bhfios dóibh gur
bunriachtanas é seo agus gur cheart féachaint le códú a dhéanamh ag eatraimh is
giorra ná sin ar na téacsanna a bhfuil siad freagrach astu lena chinntiú go
bhfuil na forálacha atá iontu soiléir agus sothuigthe.
3.           Dearbhaíodh an méid sin i gConclúidí
Uachtaránacht na Comhairle Eorpaí i nDún Éideann (Nollaig 1992) [2] agus cuireadh i
bhfios an tábhacht a bhaineann le códú mar go dtugann sé cinnteacht faoin
dlí is infheidhme maidir le hábhar ar leith tráth ar leith.
              Ní foláir an nós imeachta coitianta
a bhaineann le glacadh ghníomhartha an Aontais a chomhlíonadh go huile agus go
hiomlán le linn an códú á dhéanamh.
              Ós rud é nach ceadmhach athruithe a
dhéanamh ar shubstaint na n‑ionstraimí lena mbaineann an códúchán,
tháinig Parlaimint na hEorpa, an Chomhairle agus an Coimisiún ar chomhaontú, trí
chomhaontú idirinstitiúideach dar dáta an 20 Nollaig 1994, go bhféadfar
nós imeachta luathaithe a úsáid chun ionstraimí códaithe a ghlacadh go mear.
4.           Is é cuspóir an togra seo códú a
dhéanamh ar Rialachán (CE) Uimh. 452/2003 ón gComhairle an
6 Márta 2003 maidir le bearta a fhéadfaidh an Comhphobal a ghlacadh i
ndáil le héifeacht chomhcheangailte beart frithdhumpála nó frith‑fhóirdheontais
agus beart cosanta[3].
Glacfaidh an Rialachán nua ionad na ngníomhartha éagsúla a chuimsítear ann[4]; caomhnaítear go huile
agus go hiomlán inneachar na ngníomhartha atá á gcódú agus, dá bhrí sin, ní
dhéantar ach iad a thabhairt le chéile agus na leasuithe foirmiúla sin
amháin a bhfuil gá leo don phróiseas códaithe féin a dhéanamh.
5.           Rinneadh
an togra códaithe a tharraingt suas ar bhonn réamh‑chomhdhlúthú,
in 22 teanga, ar Rialachán (CE) Uimh. 452/2003 agus ar na hionstraimí
lena leasaítear é. Is í Oifig Foilseachán an Aontais Eorpaigh a rinne an
comhdhlúthú sin trí chóras próiseála sonraí. I gcás uimhreacha nua a
bheith tugtha do na hAirteagail, taispeántar an comhghaol idir an tseanuimhir
agus an uimhir nua i dtábla atá leagtha amach in Iarscríbhinn II a
ghabhann leis an Rialachán códaithe.
ê 452/2003
(oiriúnaithe)
2014/0164 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
maidir le bearta a fhéadfaidh an Ö tAontas Õ a dhéanamh i ndáil
le héifeacht chomhcheangailte beart frithdhumpála nó frith‑fhóirdheontais
agus beart cosanta (códú)
TÁ PARLAIMINT NA hEORPA AGUS
COMHAIRLE AN AONTAIS EORPAIGH
Ag féachaint don Chonradh Ö ar Fheidhmiú an
Aontais Eorpaigh Õ, agus go háirithe
Airteagal Ö 207(2) Õ de,
Ag féachaint don togra ón gCoimisiún Eorpach,
Tar éis an dréachtghníomh reachtach a chur
chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialach na hEorpa[5],

Ag gníomhú dóibh i gcomhréir leis
an ngnáthnós imeachta reachtach,
De bharr an méid seo a leanas:
ê
(1)       Tá Rialachán (CE)
Uimh. 452/2003[6]
ón gComhairle leasaithe go substaintiúil[7].
Ar mhaithe le soiléire agus le réasúntacht, ba cheart an Rialachán sin a chódú.
ê 452/2003
aithris 1 (oiriúnaithe)
(2)       Le Rialachán (CE)
Uimh. 1225/2005[8]
ón gComhairle, Ö leagadh Õ rialacha comhchoiteanna
Ö síos Õ chun cosaint a
thabhairt ar allmhairí dumpáilte ó thíortha nach Ballstáit den Ö Aontas Õ iad.
ê 452/2003
aithris 2 (oiriúnaithe)
(3)       Le Rialachán (CE)
Uimh. 597/2009[9]
ón gComhairle, Ö leagadh Õ rialacha
comhchoiteanna Ö síos Õ chun cosaint a
thabhairt ar allmhairí fóirdheontais ó thíortha nach Ballstáit den Ö Aontas Õ iad.
ê 452/2003
aithris 3 (oiriúnaithe)
(4)       Le Rialachán (CE) Uimh. 260/2009[10] ón gComhairle agus
Rialachán (CE) Uimh. 625/2009[11]
ón gComhairle, Ö leagadh Õ rialacha
comhchoiteanna Ö síos Õ chun bearta cosanta
i gcoinne allmhairí ó thíortha áirithe nach Ballstáit den Ö Aontas Õ iad a ghlacadh.
Féadfaidh bearta cosanta a bheith i bhfoirm beart taraife is infheidhme maidir
le gach allmhaire nó na hallmhairí sin ar mó ná cainníocht réamhchinntithe iad.
Cuireann na bearta cosanta sin in iúl go bhfuil na hearraí i dteideal dul
isteach i margadh an Ö Aontais Õ tar éis na
dleachtanna ábhartha a bheith íoctha.
ê 452/2003
aithris 4
(5)       Féadfaidh allmhairiú earraí
áirithe a bheith faoi réir beart frithdhumpála nó frith‑fhóirdheontais ar
thaobh amháin agus faoi réir beart cosanta taraife ar an taobh eile. Is é is
aidhm do na bearta frithdhumpála nó frith‑fhóirdheontais an saobhadh
margaidh a tháinig as cleachtais trádála mhíchothroma a réiteach, agus is é is
aidhm do na bearta cosanta taraife cosaint a thabhairt ar allmhairí atá dulta i
méid go mór.
ê 452/2003
aithris 5 (oiriúnaithe)
(6)       Mar sin féin, d'fhéadfadh
éifeacht níos mó ná mar a bhí beartaithe nó ba inmhianaithe ó thaobh bheartas
cosanta trádála agus chuspóirí an Ö Aontais Õ a bheith mar thoradh
ar na bearta frithdhumpála nó frith‑fhóirdheontais agus na bearta cosanta
taraife a bheith i bhfeidhm i dteannta a chéile ar an aon táirge amháin. Go
háirithe, d'fhéadfadh na bearta sin i dteannta a chéile ualach dochraideach
neamh‑inmhianaithe a chur ar tháirgeoirí onnmhairiúcháin áirithe atá ag
iarraidh earraí a onnmhairiú chuig an Ö Aontas Õ agus, dá bhrí sin,
d'fhéadfadh sé nach mbeidh siad in ann rochtain a fháil ar mhargadh an Ö Aontais Õ .
ê 452/2003
aithris 6 (oiriúnaithe)
(7)       Mar thoradh air sin, níor
cheart táirgeoirí onnmhairiúcháin atá ag iarraidh earraí a onnmhairiú chuig an Ö Aontas Õ a bheith faoi réir
ualaí dochraideacha neamh‑inmhianaithe agus ba cheart rochtain a bheith
acu fós ar mhargadh an Ö Aontais Õ.
ê 452/2003
aithris 7 (oiriúnaithe)
(8)       Is inmhianaithe a áirithiú,
dá bhrí sin, gur féidir cuspóirí na mbeart cosanta taraife agus na mbeart
frithdhumpála agus/nó frith‑fhóirdheontais a chomhlíonadh gan bac a chur
ar rochtain na dtáirgeoirí onnmhairiúcháin sin ar mhargadh an Ö Aontais Õ.
ê 452/2003
aithris 8 (oiriúnaithe)
(9)       Dá bhrí sin, ba cheart
forálacha sonracha a Ö leagan síos Õ ionas gur féidir
leis an gCoimisiún bearta a dhéanamh, i gcás ina Ö measann sé Õ gurb iomchuí sin a
dhéanamh, d'fhonn a áirithiú nach mbeidh éifeacht den sórt sin ag baint le
bearta frithdhumpála nó frith‑fhóirdheontais a bheith i bhfeidhm i
dteannta beart cosanta taraife ar an aon táirge amháin.
ê 452/2003
aithris 9 (oiriúnaithe)
(10)     Cé gur féidir foráil a
dhéanamh go mb'fhéidir go mbeidh na bearta cosanta taraife agus na bearta
frithdhumpála nó frith‑fhóirdheontais infheidhme go comhuaineach maidir
leis an táirge céanna, ní féidir a dhearbhú roimhe ré i gcónaí cén uair go
díreach a d'fhéadfadh sé sin tarlú. Dá bhrí sin, ba cheart an Coimisiún a
bheith in ann foráil a dhéanamh maidir le cás den sórt sin ar bhealach lena n‑áiritheofar
go mbeidh intuarthacht agus deimhneacht dhlíthiúil ag gach oibreoir lena
mbaineann.
ê 452/2003
aithris 10 (oiriúnaithe)
(11)     Féadfaidh an Coimisiún a mheas
gurb iomchuí bearta frithdhumpála agus/nó frith‑fhóirdheontais a leasú, a
chur ar fionraí nó a aisghairm nó foráil a dhéanamh maidir le díolúintí go
hiomlán nó go páirteach ó aon dleacht frithdhumpála nó frithchúitimh a bheadh
iníoctha seachas sin, nó aon bheart speisialta eile a ghlacadh. Níor cheart na
bearta frithdhumpála ná frith‑fhóirdheontais a chur ar fionraí, a leasú,
ná eisceacht a dhéanamh díobh ach go ceann tréimhse teoranta.
ê 452/2003
aithris 11
(12)     Ba cheart aon bheart a
dhéantar faoin Rialachán seo a bheith infheidhme ó dháta theacht i bhfeidhm na
mbeart sin, seachas má shonraítear a mhalairt iontu, agus níor cheart, dá bhrí
sin, foráil a dhéanamh iontu maidir le bonn a chur le haisíoc na ndleachtanna
arna mbailiú roimh an dáta sin.
ê 37/2014
Airteagal 1 agus Iarscríbhinn 10 (oiriúnaithe)
(13)     Chun coinníollacha comhionanna
a áirithiú chun Ö an Rialachán
seo Õ a chur chun feidhme,
ba cheart cumhachtaí cur chun feidhme a thabhairt don Choimisiún. Ba cheart na
cumhachtaí sin a fheidhmiú i gcomhréir le Rialachán (AE) Uimh. 182/2011
ó Pharlaimint na hEorpa agus ón gComhairle [12],
ê 452/2003
TAR ÉIS AN RIALACHÁN SEO A GHLACADH:
Airteagal 1
ê 37/2014
Airteagal 1 agus Iarscríbhinn 10(1)
1. I gcás ina measfaidh an Coimisiún go
bhféadfadh éifeachtaí níos mó ná mar is inmhianaithe ó thaobh bheartas cosanta
trádála agus chuspóirí an Aontais a bheith mar thoradh ar na bearta
frithdhumpála nó frith‑fhóirdheontais agus na bearta cosanta taraife a
bheith i bhfeidhm i dteannta a chéile ar na hallmhairí céanna, féadfaidh sé pé
beart de na bearta seo a leanas a ghlacadh de réir mar is iomchuí leis i
gcomhréir leis an nós imeachta scrúdúcháin dá dtagraítear in
Airteagal 3(2):
ê 452/2003
(a)          bearta chun bearta frithdhumpála
agus/nó frith‑fhóirdheontais atá ann cheana a leasú, a chur ar fionraí nó
a aisghairm;
(b)          bearta chun allmhairí a dhíolmhú go
hiomlán nó go páirteach ó dhleachtanna frithdhumpála nó frithchúitimh a bheadh
iníoctha seachas sin;
(c)          aon bhearta speisialta eile a
mheastar gurb iomchuí iad sa chás lena mbaineann.
2. Beidh aon leasú, fionraí nó díolúine de
bhun mhír 1 teoranta ó thaobh ama de agus ní bheidh feidhm aige nó aici
ach amháin nuair a bheidh na bearta cosanta ábhartha i bhfeidhm.
Airteagal 2
Beidh feidhm ag aon bheart a ghlactar de bhun
an Rialacháin seo óna dháta theacht i bhfeidhm. Ní bheidh sé mar bhonn le
haisíoc na ndleachtanna arna mbailiú roimh an dáta sin seachas má dhéantar
foráil maidir lena mhalairt sa bheart sin.
ê 37/2014
Airteagal 1 agus Iarscríbhinn 10(2)
Airteagal 3
1. Beidh an Coiste a bunaíodh le
hAirteagal 15(1) de Rialachán (CE) Uimh. 1225/2009 de chúnamh ag an
gCoimisiún. Beidh an coiste sin ina choiste de réir bhrí Rialachán (AE)
Uimh. 182/2011.
2. I gcás ina ndéanfar tagairt don mhír seo,
beidh feidhm ag Airteagal 5 de Rialachán (AE) Uimh. 182/2011.
ê
Airteagal 4
Aisghairtear Rialachán (CE)
Uimh. 452/2003.
Déanfar tagairtí don Rialachán aisghairthe a
fhorléiriú mar thagairtí don Rialachán seo agus léifear iad i gcomhréir leis an
tábla comhghaoil in Iarscríbhinn II.
ê 452/2003
(oiriúnaithe)
Airteagal 5
Tiocfaidh an Rialachán seo i bhfeidhm an Ö fichiú Õ lá tar éis lá a
fhoilsithe in Iris Oifigiúil an Aontais Eorpaigh.
Beidh an Rialachán
seo ina cheangal go huile agus go hiomlán agus infheidhme go díreach i ngach
Ballstát.
Arna dhéanamh [...],
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
[1]               COM(87) 868 miontuairiscí.
[2]               Féach Iarscríbhinn 3 a ghabhann le Cuid A de na
Conclúidí.
[3]               Códú a cuireadh ar chlár reachtaíochta 2014.
[4]               Féach Iarscríbhinn I a ghabhann leis an togra seo.
[5]               IO C […], […]., lch. […].
[6]               Rialachán (CE) Uimh. 452/2003 ón gComhairle an
6 Márta 2003 maidir le bearta a fhéadfaidh an Comhphobal a dhéanamh i
ndáil le héifeacht chomhcheangailte beart frithdhumpála nó frith‑fhóirdheontais
agus beart cosanta (IO L 69, 13.3.2003, lch. 8).
[7]               Féach Iarscríbhinn I.
[8]               Rialachán (CE) Uimh. 1225/2009 ón gComhairle an
30 Samhain 2009 maidir le cosaint a thabhairt ar allmhairí dumpáilte
ó thíortha nach Ballstáit den Chomhphobal Eorpach iad (IO L 343,
22.12.2009, lch. 51).
[9]               Rialachán (CE) Uimh. 597/2009 ón gComhairle an
11 Meitheamh 2009 maidir le cosaint a thabhairt ar allmhairí
fóirdheontais ó thíortha nach Ballstáit den Chomhphobal Eorpach iad (IO
L 188, 18.7.2009, lch. 93).
[10]             Rialachán (CE) Uimh. 260/2009 ón gComhairle an
26 Feabhra 2009 maidir leis na rialacha comhchoiteanna le haghaidh
allmhairí (IO L 84, 31.3.2009, lch. 1).
[11]             Rialachán (CE) Uimh. 625/2009 ón gComhairle an 7 Iúil
2009 maidir le rialacha comhchoiteanna i ndáil le hallmhairí ó thríú tíortha
áirithe (IO L 185, 17.7.2009, lch. 1).
[12]             Rialachán (AE) Uimh. 182/2011 ó Pharlaimint na hEorpa
agus ón gComhairle an 16 Feabhra 2011 lena leagtar síos na rialacha
agus na prionsabail ghinearálta a bhaineann leis na sásraí maidir le rialú ag
na Ballstáit ar fheidhmiú cumhachtaí cur chun feidhme ag an gCoimisiún (IO L
55, 28.2.2011, lch. 13).
é
IARSCRÍBHINN
I
Rialachán
Aisghairthe mar aon leis an leasú a rinneadh air
 Rialachán (CE) Uimh. 452/2003 ón gComhairle (IO L 69, 13.3.2003, lch. 8) ||   ||
 || Rialachán (AE) Uimh. 37/2014 ó Pharlaimint  na hEorpa agus ón gComhairle (IO L 18, 21.1.2014, lch. 1) || Pointe 10 den Iarscríbhinn, agus an Pointe sin amháin
_____________
IARSCRÍBHINN
II
Tábla
Comhghaoil
 Rialachán (CE) Uimh. 452/2003 || An Rialachán seo
 Airteagal 1 || Airteagal 1
 Airteagal 2 || Airteagal 2
 Airteagal 2 a || Airteagal 3
 ‑ || Airteagal 4
 Airteagal 3 || Airteagal 5
 ‑ || Iarscríbhinn I
 ‑ || Iarscríbhinn II
_____________


Fógra dlíthiúil tábhachtach

|

52010PC0065

Togra le haghaidh rialacháin ó pharlaimint na heorpa agus ón gcomhairle lena leasaítear Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir  /* COIM/2010/0065 leagan deireanach - COD 2010/0041 */

	[pic] | AN COIMISIÚN EORPACH |An Bhruiséil 8.3.2010COIM(2010)65 leagan deireanach2010/0041 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir2010/0041 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir(Téacs atá ábhartha maidir leis an LEE)MEABHRÁN MÍNIÚCHÁINCOMHTHÉACS AN TOGRA |Forais agus cuspóirí an togra Is é is cuspóir don togra seo le haghaidh Rialacháin ó Pharlaimint na hEorpa agus ón gComhairle Treoir 2009/42/CE a leasú chun go mbeadh sé éigeantach sonraí a bhailiú de réir an chineáil earraí ar mhaithe le staidreamh muiriompair. Tá sé éigeantach sonraí a bhailiú de réir an chineáil earraí ar mhaithe le staidreamh Eorpach i ndáil le hiompar de bhóthar[1], d'iarnród[2] agus d’uiscebhealaí intíre[3]. Ba cheart staidreamh Eorpach i ndáil le gach modh iompair a bhailiú de réir coincheap agus caighdeán coiteann, ionas go bhféadfaí an chomparáid is iomláine is féidir a dhéanamh idir modhanna iompair. Go háirithe, dá mbeadh staidreamh cuimsitheach agus aonchineálach de réir an chineáil earraí ar fáil do gach modh iompair bheadh creat ginearálta ann a bheadh úsáideach chun tacaíocht a thabhairt agus monatóireacht a dhéanamh i leith an bheartais lena gcuirtear cómhodúlacht chun cinn, i.e. an fhéidearthacht modhanna éagsúla iompair a chomhcheangal sa bhealach optamach laistigh den slabhra iompair céanna, agus nuachóiriú lóistíocht iompair lastais[4]. |Comhthéacs ginearálta Rinneadh anailís theicniúil ar na sonraí a bailíodh faoin reachtaíocht Eorpach maidir le tuairisceáin staidrimh i ndáil le hiompar earraí agus paisinéirí ar muir agus ar an mbeartas scaipthe ar an leibhéal Eorpach, d’fhonn réitigh theicniúla fhéideartha a mholadh chun simpliú a chur i bhfeidhm ar na gníomhaíochtaí éagsúla is gá le haghaidh soláthar staidrimh, chomh fada agus is féidir, ach an t-aschur deireanach a choinneáil in oiriúint do riachtanais reatha agus intuartha úsáideoirí. Cuireadh san áireamh san anailís sin an fhéidearthacht éifeachtúlacht úsáid na n-acmhainní a mhéadú le haghaidh tuairisceán staidrimh i ndáil le hiompar earraí agus paisinéirí ar muir, trí ghníomhaíochtaí a dhíriú ar réimsí a shainaithníonn úsáideoirí a bheith níos tábhachtaí (staidreamh i ndáil le hearraí) ná réimsí eile (staidreamh i ndáil le paisinéirí agus trácht árthach). Mar thoradh ar an anailís sin, ghlac an Coimisiún[5] le déanaí simplithe ar an staidreamh i ndáil le hiompar paisinéirí sna príomhchalafoirt Eorpacha agus ar an staidreamh i ndáil le trácht árthach sna príomhchalafoirt Eorpacha araon. Díríodh cuid ar leith den anailís theicniúil ar an bhfhéidearthacht go mbeadh sé éigeantach sonraí a bhailiú de réir an chineáil earraí (tacar sonraí B1) agus ar na coinníollacha faoina bhféadfaí sin a dhéanamh. De réir an dara mír d’Iarscríbhinn VIII a ghabhann le Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir[6], déanfaidh an Chomhairle, ar thogra ón gCoimisiún i bhfianaise thorthaí an staidéir phíolótaigh arna dhéanamh le linn tréimhse eatramhaí trí bliana, dá bhforáiltear in Airteagal 10 de Threoir 95/64/CE an 8 Nollaig 1995 maidir le tuairisceáin staidrimh i ndáil le hiompar earraí agus paisinéirí ar muir[7], na coinníollacha a chinneadh do bhailiú thacar sonraí B1 (sonraí a bhaineann le “Iompar ar muir sna príomhchalafoirt Eorpacha, de réir calafoirt, de réir cineáil lasta, earraí agus gaoil”), maidir leis an indéantacht agus leis an gcostas, i leith Ballstát agus freagróirí, a bhaineann leis na hítimí faisnéise sin a bhailiú. De réir na Tuarascála ón gCoimisiún chuig an gComhairle agus chuig Parlaimint na hEorpa, maidir le taithí a fuarthas tríd an obair a rinneadh de bhun Threoir 95/64/CE ón gComhairle maidir le tuairisceáin staidrimh i ndáil le hiompar earraí agus paisinéirí ar muir[8], is dealraitheach go bhféadfaí faisnéis mhionsonraithe a bhailiú agus é sin ar chostas réasúnta i gcás bulclastaí agus seimi-bhulclastaí; ba í an deacracht is mó, áfach, na sonraí sin a thiomsú i gcás coimeadán agus tráchta rolladh ann – rolladh as; bhí sé stuama gan breithniú ar an bhféidearthacht Treoir 95/64/CE a leathnú go hítimí faisnéise eile atá liostaithe in Airteagal 10(2)(a) go dtí go raibh tuilleadh taithí faighte ar na hathróga reatha a bhailiú agus go dtí go raibh an córas reatha lán-bhunaithe; maidir le bailiú faisnéise a bhaineann le tráchtearraí, is ceart na hathbhreithnithe a d’fhéadfaí a bheith déanta ar an aicmiú NST/R (Aicmiú Caighdeánach Earraí le haghaidh Staidrimh Iompair/Athbhreithnithe, 1967) a chur san áireamh. Tá feidhmiú an chórais bailithe atá ann faoi láthair lán-bhunaithe, lena n-áirítear cur chun feidhme na modhnuithe arna dtabhairt isteach le Cinneadh 2005/366 ón gCoimisiún an 4 Márta 2005[9] agus leathnú geografach an chórais de thoradh mhéadú an Aontais Eorpaigh in 2004[10] agus 2007[11]. Maidir leis na Ballstáit a tharchuireann sonraí chuig Eurostat faoi raon feidhme na Treorach, tá tacar sonraí B1 á sholáthar ag cuid mhaith acu cheana féin d'Eurostat go rialta ar bhonn deonach de réir aicmiú NST/R. Le tabhairt isteach NST 2007[12] (Aicmiú Caighdeánach Earraí le haghaidh Staidrimh Iompair, 2007) mar an t-aon aicmiú amháin le haghaidh earraí arna n-iompar ar muir, de bhóthar, d’iarnród agus d’uiscebhealaí intíre, aicmiú is infheidhme ón mbliain tagartha 2008 agus a chuimsíonn na sonraí 2008[13], réitíodh na príomhfhadhbanna a bhain le sonraí a thiomsú de réir an chineáil earraí i gcomhréir le haicmiú NST/R, mar atá luaite sa Tuarascáil thuasluaite. Maidir leis na Ballstáit a bhailíonn tacar sonraí B1 cheana féin, is gá faisnéis, atá ar fáil cheana féin ó na hÚdaráis Staidrimh Náisiúnta inniúla, a athaicmiú chun sonraí a thiomsú i gcomhréir le NST 2007, gan aon ualach breise a chur ar fhreagróirí, agus an cur chuige céanna á leanúint is a leantar do staidreamh i ndáil le hiompar de bhóthar, d'iarnród agus d’uiscebhealaí intíre; maidir leis na Ballstáit eile, ba cheart go bhféadfaí tacar sonraí B1 a thiomsú trí fhaisnéis a úsáid atá ar fáil cheana féin ó na hÚdaráis Staidrimh Náisiúnta inniúla, ach amháin i bhfíorbheagán cásanna. Den chuid is mó, ní chuirfidh bailiú thacar sonraí B1 aon ualach breise ar fhreagróirí. Sa deireadh aontaíodh go dtabharfaí tréimhse leordhóthanach, ina bhféadfaí tiomsú deonach a úsáid, do na tástalacha agus na hoiriúnaithe is gá dá dtabharfaí isteach in 2011 an oibleagáid tacar sonraí B1 a chur ar fáil don Choimisiún (Eurostat). |Forálacha atá ann cheana i réimse an togra Tá forálacha ann cheana sa reachtaíocht atá ann faoi láthair (Treoir 2009/42/CE, Iarscríbhinn VIII, tacar sonraí B1); bailítear sonraí ar bhonn deonach áfach. |COMHAIRLIÚCHÁN LE PÁIRTITHE LEASMHARA AGUS MEASÚNÚ IARMHARTA |Comhairliúchán le páirtithe leasmhara |Ag tús 2006 bunaíodh Tascfhórsa um Staidreamh i ndáil le Muiriompar chun anailís theicniúil a dhéanamh ar an mbeartas bailithe sonraí agus scaipthe atá ann faoi láthair, faoin reachtaíocht Eorpach maidir le tuairisceáin staidrimh i ndáil le hiompar earraí agus paisinéirí ar muir. Ar an Tascfhórsa tá ionadaithe ó eagraíochtaí éagsúla (soláthraithe agus úsáideoirí sonraí agus saineolaithe i réimse an mhuiriompair), agus go cruinn: ó Údaráis Staidrimh Náisiúnta Inniúla (Institiúidí Staidrimh Náisiúnta, Riaracháin Náisiúnta Mhuirí, Aireachtaí Iompair); ó sheirbhísí an Choimisiúin; ón nGníomhaireacht Eorpach Sábháilteachta Muirí; ó Oibreoirí eacnamaíocha (An Eagraíocht Eorpach um Chalafoirt Mhara – ESPO, Comhlachais Úinéirí Loinge an Chomhphobail Eorpaigh – ECSA). D’fhonn obair an Tascfhórsa a ullmhú agus a chothú, thug Eurostat ceistneoir sonrach in 2006 do na príomhúsáideoirí staidrimh i ndáil le muiriompar sa Choimisiún, mar atá DG TREN, DG COMP, DG ENV, DG FISH (DG MARE anois), DG JLS agus DG TAXUD. Ansin rinne an Mheitheal Oibre um Staidreamh i ndáil le Muiriompar agus an Coiste Comhordaithe um Staidreamh Iompair plé ar na moltaí a rinne an Tascfhórsa i gcreat caighdeánach an Chórais Staidrimh Eorpaigh. B’ábhar dianchaibidlíochta i measc na bpáirtithe leasmhara an togra seo le haghaidh Rialacháin ó Pharlaimint na hEorpa agus ón gComhairle agus is cuid de phacáiste iomlán tionscnamh reachtach é atá i gcomhréir le cur chuige bheartas an Choimisiúin maidir le simpliú reachtaíochta agus rialáil níos fearr[14] agus atá i gcomhréir go háirithe le: Rialachán 1304/2007 ón gCoimisiún an 7 Samhain 2007[15], lena mbunaítear aicmiú NST 2007 le haghaidh earraí arna n-iompar i ngach modh iompair lena mbaineann; Dréachtchinneadh ón gCoimisiún Uimh. .../.../AE an ... lena leasaítear Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir, lena simplítear staidreamh i ndáil le hiompar paisinéirí agus trácht árthach; Rinneadh ionstraim bhunúsach[16] na reachtaíochta a bhí ann cheana a athmhúnlú freisin agus rinneadh na hionstraimí cur chun feidhme a chódú[17]. |Saineolas a bhailiú agus a úsáid |Ba shaineolaithe ar fad iad na daoine a ghlac páirt sa Tascfhórsa um Staidreamh i ndáil le Muiriompar agus sa Mheitheal Oibre um Staidreamh i ndáil le Muiriompar, a raibh eolas acu ar an reachtaíocht atá ann faoi láthair, ar na córais náisiúnta chun staidreamh i ndáil le muiriompar a bhailiú agus a thiomsú agus ar threochtaí nua i bhforbairt mhuiriompair. |Anailís ar éifeachtaí agus iarmhairtí Rogha 1: (An reachtaíocht atá ann faoi láthair a choimeád) – Ní bheadh sé indéanta soláthar iomlán agus leanúnach sonraí staidrimh maidir le muiriompar de réir an chineáil earraí a áirithiú. Rogha 2: (An reachtaíocht atá ann faoi láthair a leasú) – Bheadh sé indéanta soláthar iomlán agus leanúnach sonraí staidrimh i ndáil le muiriompar de réir an chineáil earraí a áirithiú. Go háirithe, dá mbeadh staidreamh cuimsitheach agus aonchineálach de réir an chineáil earraí ar fáil do gach modh iompair bheadh creat ginearálta ann a bheadh úsáideach chun tacaíocht a thabhairt agus monatóireacht a dhéanamh i leith an bheartais lena gcuirtear cómhodúlacht chun cinn, i.e. an fhéidearthacht modhanna éagsúla iompair a chomhcheangal sa bhealach optamach laistigh den slabhra iompair céanna, agus nuachóiriú lóistíocht iompair lastais. Ar bhealach níos ginearálta, leis an leasú atá molta, in éineacht le tionscnaimh reachtacha eile, choinneofaí an t-aschur staidrimh in oiriúint do riachtanais reatha agus intuartha úsáideoirí. Mar a luadh i gcuid 1 den mheabhrán míniúcháin, rinne an Tascfhórsa um Staidreamh i ndáil le Muiriompar, an Mheitheal Oibre um Staidreamh i ndáil le Muiriompar (ar a bhfuil ionadaithe ó na hÚdaráis Staidrimh Náisiúnta go léir atá freagrach as na sonraí sin a bhailiú) agus an Coiste Comhordaithe um Staidreamh Iompair meastóireacht ar éifeachtaí an togra seo ar an ualach d’fhreagróirí: den chuid is mó, ní chuirfidh bailiú thacar sonraí B1 aon ualach breise ar fhreagróirí. |EILIMINTÍ DLÍTHIÚLA AN TOGRA |Achoimre ar an ngníomh atá molta Is é is cuspóir don Rialachán soláthar iomlán agus leanúnach sonraí staidrimh i ndáil le muiriompar de réir an chineáil earraí a áirithiú, staidreamh atá comhsheasmhach agus comhchuibhithe leis an staidreamh atá ar fáil cheana féin maidir leis na modhanna iompair ábhartha eile. |Bunús dlí Is é Airteagal 338 den Chonradh ar Fheidhmiú an Aontais Eorpaigh is bunús dlí le staidreamh Eorpach. Ag gníomhú dóibh i gcomhréir leis an ngnáthnós imeachta reachtach, glacfaidh Parlaimint na hEorpa agus an Chomhairle bearta do sholáthar staidrimh, nuair is gá, maidir le feidhmíocht ghníomhaíochtaí an Aontais. Leagtar síos leis an Airteagal seo na ceanglais a bhaineann le soláthar staidrimh Eorpaigh; sonraítear ann nach mór caighdéain neamhchlaontachta, iontaofachta, oibiachtúlachta, neamhspleáchais eolaíoch, éifeachtachta costais, agus rúndachta staidrimh a chomhlíonadh. |Prionsabal na coimhdeachta Tá feidhm le prionsabal na coimhdeachta sa mhéid is nach bhfuil an togra faoi réir inniúlacht eisiach an Aontais Eorpaigh. |Ní féidir leis na Ballstáit cuspóirí an rialacháin seo, eadhon creat comhchoiteann a bhunú ar mhaithe le staidreamh Eorpach i ndáil le hearraí arna n-iompar ar muir a sholáthar go córasach ag baint úsáide as an aicmiú céanna de réir an chineáil earraí agus a bhaintear úsáid as i gcás staidrimh iompair ábhartha eile, a ghnóthú go leordhóthanach trí bhailiú deonach. |Is féidir na cuspóirí a bhaint amach ar bhealach níos fusa ag an leibhéal Eorpach ar bhonn ionstraime dlí Eorpaí, óir ní féidir ach leis an gCoimisiún an comhchuibhiú faisnéise staidrimh is gá a chomhordú ag an leibhéal Eorpach, cé gur féidir leis na Ballstáit bailiú sonraí agus tiomsú staidrimh inchomparáidigh a eagrú i ndáil le hiompar muirí. Dá bhrí sin, féadfaidh an tAontas Eorpach dul i mbun gníomhaíochta chuige seo de réir phrionsabal na comhréireachta atá cumhdaithe in Airteagal 5 den Chonradh ar an Aontas Eorpach. |Dá bhrí sin, comhlíonann an togra prionsabal na coimhdeachta. |Prionsabal na comhréireachta Comhlíonann an togra prionsabal na comhréireachta ar na cúiseanna seo a leanas. |De réir phrionsabal na comhréireachta, ní bhaineann an Rialachán seo ach leis an íosmhéid a cheanglaítear a dhéanamh chun a chuspóir a bhaint amach agus ní théann sé thar a bhfuil riachtanach chun na críche sin. Ní shonraítear sa Rialachán seo na meicníochtaí bailithe sonraí le haghaidh gach Ballstáit, ach sainmhínítear sa reachtaíocht Eorpach na sonraí atá le cur ar fáil chun struchtúr agus tráthchlár comhchuibhithe a áirithiú. |Rogha Ionstraimí |Ionstraim bheartaithe: Rialachán ó Pharlaimint na hEorpa agus ón gComhairle. |IMPLEACHT BHUISÉADACH |Níl impleacht nua ar bith ag an mbailiú sonraí le haghaidh bhuiséad an Aontais Eorpaigh. |FAISNÉIS BHREISE |Is ábhar don LEE an ionstraim atá beartaithe agus is ceart, dá réir, go gclúdódh sí an Limistéar Eorpach Eacnamaíoch ar fad. |Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 338(1) de,Ag féachaint don togra ón gCoimisiún,Tar éis dóibh an togra a chur chuig na Parlaimintí náisiúnta,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:1.  De réir an dara mír d’Iarscríbhinn VIII a ghabhann le Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir[18], agus ar thogra ón gCoimisiún i bhfianaise thorthaí an staidéir phíolótaigh arna dhéanamh le linn tréimhse eatramhaí trí bliana, dá bhforáiltear in Airteagal 10 de Threoir 95/64/CE an 8 Nollaig 1995 maidir le tuairisceáin staidrimh i ndáil le hiompar earraí agus paisinéirí ar muir[19], déanfaidh an Chomhairle na coinníollacha a chinneadh do bhailiú thacar sonraí B1 (sonraí a bhaineann le “Iompar ar muir sna príomhchalafoirt Eorpacha, de réir calafoirt, de réir cineáil lasta, earraí agus gaoil”), maidir leis an indéantacht agus leis an gcostas, i leith Ballstát agus freagróirí, a bhaineann leis na hítimí faisnéise sin a bhailiú.2.  De réir na Tuarascála ón gCoimisiún chuig an gComhairle agus chuig Parlaimint na hEorpa maidir le taithí a fuarthas tríd an obair a rinneadh de bhun Threoir 95/64/CE[20], is dealraitheach go bhféadfaí faisnéis mhionsonraithe a bhailiú, agus é sin ar chostas réasúnta, i gcás bulclastaí agus seimi-bhulclastaí; ba í an deacracht is mó, áfach, na sonraí sin a thiomsú i gcás coimeadán agus tráchta rolladh ann – rolladh as. B’iomchuí nar cheart an fhéidearthacht a bhreithniú maidir le raon feidhme Threoir 95/64/CE a leathnú go hítimí faisnéise eile atá liostaithe in Airteagal 10(2)(a) go dtí go raibh tuilleadh taithí faighte ar na hathróga reatha a bhailiú agus go dtí go raibh an córas reatha lán-bhunaithe. Maidir le bailiú faisnéise a bhaineann le tráchtearraí, is ceart na hathbhreithnithe a d’fhéadfaí a bheith déanta ar an aicmiú NST/R (Aicmiú Caighdeánach Earraí le haghaidh Staidrimh Iompair/Athbhreithnithe,1967) a chur san áireamh.3.  Tá feidhmiú an chórais bailithe atá ann faoi láthair lán-bhunaithe, lena n-áirítear cur chun feidhme na modhnuithe arna dtabhairt isteach le Cinneadh 2005/366 ón gCoimisiún an 4 Márta 2005 lena gcuirtear chun feidhme Treoir 95/64/CE ón gComhairle maidir le tuairisceáin staidrimh i ndáil le hiompar earraí agus paisinéirí ar muir agus lena leasaítear na hIarscríbhinní a ghabhann leis[21] agus lena n-áirítear leathnú geografach an chórais de thoradh mhéadú an Aontais Eorpaigh in 2004 agus 2007.4.  Maidir leis na Ballstáit a tharchuireann sonraí chuig Eurostat faoi raon feidhme Threoir 95/64/CE, tá tacar sonraí B1 á sholáthar ag cuid mhaith acu cheana féin do Eurostat go rialta ar bhonn deonach de réir aicmiú NST/R.5.  Le Rialachán 1304/2007 ón gCoimisiún an 7 Samhain 2007 lena leasaítear Treoir 95/64/CE ón gComhairle, le Rialachán (CE) Uimh. 1172/98 ón gComhairle, le Rialacháin (CE) Uimh. 91/2003 agus (CE) Uimh. 1365/2006 ó Pharlaimint na hEorpa agus ón gComhairle maidir le bunú NST 2007 mar an t-aon aicmiú amháin le haghaidh earraí arna n-iompar ar mhodhanna áirithe iompair[22], tugadh isteach NST 2007 (Aicmiú Caighdeánach Earraí le haghaidh Staidrimh Iompair, 2007) mar an t-aon aicmiú amháin le haghaidh earraí arna n-iompar ar muir, de bhóthar, d’iarnród agus d’uiscebhealaí intíre. Is infheidhme an t-aicmiú seo ón mbliain tagartha 2008, lena gcuimsítear sonraí 2008. Le tabhairt isteach NST 2007 réitíodh na príomhfhadhbanna a bhain le sonraí a thiomsú de réir an chineáil earraí i gcomhréir le haicmiú NST/R, mar atá luaite sa Tuarascáil arna lua faoi aithris (2). Dá bhrí sin, den chuid is mó, ní chuirfidh bailiú thacar sonraí B1 aon ualach breise ar fhreagróirí.6.  Tá sé éigeantach sonraí a bhailiú ar mhaithe le staidreamh Eorpach i ndáil le hiompar de bhóthar[23], d'iarnród[24] agus d’uiscebhealaí intíre[25] ach tá sé deonach i gcás iompair mhuirí. Ba cheart staidreamh Eorpach i ndáil le gach modh iompair a bhailiú de réir coincheap agus caighdeán coiteann, ionas go bhféadfaí an chomparáid is iomláine is féidir a dhéanamh idir modhanna iompair.7.  Sa deireadh aontaíodh go dtabharfaí tréimhse leordhóthanach, ina bhféadfaí tiomsú deonach a úsáid, do na tástalacha agus na hoiriúnaithe is gá dá dtabharfaí isteach in 2011 an oibleagáid tacar sonraí B1 a chur ar fáil don Choimisiún (Eurostat).8.  Is ceart, dá bhrí sin, Treoir 2009/42/CE a leasú dá réir sin,TAR ÉIS AN RIALACHÁN SEO A GHLACADH:Airteagal 1Scriostar an dara mír d’Iarscríbhinn VIII a ghabhann le Treoir 2009/42/CE.Airteagal 2Tiocfaidh an Rialachán seo i bhfeidhm ar an bhfichiú lá tar éis lá a fhoilsithe in Iris Oifigiúil an Aontais Eorpaigh .Is í an bhliain 2011 an chéad bhliain tagartha i gcomhair chur i bhfeidhm an Rialacháin seo, lena gcuimsítear sonraí 2011.Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, anThar ceann Pharlaimint na hEorpa Thar ceann na ComhairleAn tUachtarán An tUachtarán [1] Rialachán (CE) Uimh.1172/98 ón gComhairle an 25 Bealtaine 1998 maidir le tuairisceáin staidrimh i ndáil le hiompar earraí de bhóthar, IO L 163, 6.6.1998, lch. 1.[2] Rialachán (CE) Uimh. 91/2003 ó Pharlaimint na hEorpa agus ón gComhairle an 16 Nollaig 2002 maidir le staidreamh i ndáil le hiompar d’iarnród, IO L 14, 21.1.2003, lch. 1.[3] Rialachán (CE) Uimh. 1365/2006 ó Pharlaimint na hEorpa agus ón gComhairle an 6 Meán Fómhair 2006 maidir le staidreamh i ndáil le hiompar earraí d’uiscebhealaí intíre, IO L 264, 25.9.2006, lch. 1.[4] Teachtaireacht ón gCoimisiún chuig an gComhairle agus chuig Parlaimint na hEorpa dar teideal, "Coinnímis an Eoraip sa siúl - Soghluaiseacht inbhuanaithe dár n-ilchríoch - Athbhreithniú meántéarma ar an bPáipéar Bán um Iompar ón gCoimisiún Eorpach 2001" ( Keep Europe moving - Sustainable mobility for our continent - Mid-term review of the European Commission’s 2001 Transport White Paper ), COIM (2006) 314 leagan deireanach an 22.6.2006.[5] Cinneadh ón gCoimisiún Uimh. .../.../AE an ... lena leasaítear Treoir 2009/42/CE ó Pharlaimint na hEorpa agus ón gComhairle maidir le tuairisceáin staidrimh i ndáil le hiompar earraí agus paisinéirí ar muir, IO ...[6] IO L 141, 6.6.2009, lch. 29.[7] IO L 320, 30.12.1995, lch. 25. Rinneadh Treoir 95/64/CE a aisghairm le Treoir 2009/42/CE.[8] COIM (2001) 93, 20.2.2001.[9] IO L 123, 17.5.2005, lch. 1.[10] Ionstraim i dtaobh choinníollacha aontachais Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice agus oiriúnuithe na gConarthaí ar a bhfuil an tAontas Eorpach fothaithe, IO L 236, 23.9.2003, lch. 573.[11] Rialachán (CE) Uimh. 1792/2006 ón gCoimisiún an 23 Deireadh Fómhair 2006 lena n-oiriúnaítear rialacháin agus cinntí áirithe i réimsí na saorghluaiseachta earraí, na saorghluaiseachta daoine, an bheartais iomaíochta, na talmhaíochta (reachtaíocht tréidliachta agus fíteasláintíochta), an iascaigh, an bheartais iompair, an chánachais, an staidrimh, an bheartais shóisialta agus na fostaíochta, an chomhshaoil, an aontais chustaim, agus an chaidrimh eachtraigh de bharr aontachas na Bulgáire agus na Rómáine, IO L 362, 20.12.2006, lch. 53.[12] Iarscríbhinn III a ghabhann leis an Treoir.[13] Rialachán (CE) Uimh. 1304/2007 ón gCoimisiún an 7 Samhain 2007, IO L 290, 8.11.2007, lch. 14.[14] COIM(2006) 689; COIM(2006) 693; COIM(2007) 23; COIM(2008) 35; COIM(2009)28.[15] IO L 290, 8.11.2007, lch. 14[16] Treoir 2009/42/CE ó Pharlaimint na hEorpa agus ón gComhairle an 6 Bealtaine 2009, IO L 141, 6.6.2009, lch. 29.[17] Cinneadh 2008/861/CE ón gCoimisiún an 29 Deireadh Fómhair 2008, IO L 306, 15.11.2008, lch. 66.[18] IO L 141, 6.6.2009, lch. 29.[19] IO L 320, 30.12.1995, lch. 25. Rinneadh Treoir 95/64/CE a aisghairm le Treoir 2009/42/CE.[20] COIM (2001) 93, 20.2.2001.[21] IO L 123, 17.5.2005, lch. 1.[22] IO L 290, 8.11.2007, lch. 14.[23] Rialachán (CE) Uimh. 1172/98 ón gComhairle an 25 Bealtaine 1998 maidir le tuairisceáin staidrimh i ndáil le hiompar earraí de bhóthar, IO L 163, 6.6.1998, lch. 1.[24] Rialachán (CE) Uimh. 91/2003 ó Pharlaimint na hEorpa agus ón gComhairle an 16 Nollaig 2002 maidir le staidreamh i ndáil le hiompar d’iarnród, IO L 14, 21.1.2003, lch. 1.[25] Rialachán (CE) Uimh. 1365/2006 ó Pharlaimint na hEorpa agus ón gComhairle an 6 Meán Fómhair 2006 maidir le staidreamh i ndáil le hiompar earraí d’uiscebhealaí intíre, IO L 264, 25.9.2006, lch. 1.